Navarra Suma (NA+) talde parlamentarioari atxikitako foru parlamentari Ángel Ansa Echegaray jaunak **idatziz erantzuteko galdera** egin du NUPeko Osasun Zientzien Fakultatearen eraikinari buruz (10-22/PES-00330). Hona Nafarroako Gobernuko Unibertsitateko, Berrikuntzako eta Eraldaketa Digitaleko kontseilariak horretaz ematen dion informazioa:

Unibertsitateko, Berrikuntzako eta Eraldaketa Digitaleko Departamentua, Unibertsitateko Zuzendaritza Nagusiaren bitartez, lanean aritu da eta ari da, Next Generation EU funts europarrak eskuratu ahal izateko argitaratzen diren deialdi guztiei eta lotutako oinarriei eta dokumentazioari adi.

Aipatu duzun dokumentuan azaltzen denez, departamentuak, eta zehazki Unibertsitateko Zuzendaritza Nagusiak, helburutzat zuen hiru proposamen aurkeztea Europako Next Generation EU funtsak banatzeko argitaratuko ziren deialdietan. Proposamen horietako bat NUPeko Osasun Zientzien Fakultaterako eraikin berri bat eraikitzeko finantzaketari buruzkoa zen.

Proposamen horietako bi deialdietan aurkeztu dira jada: Campus Jasangarriarena eta Campus Digitalarena. Aldiz, Next Generation UE funtsak banatzeko deialdietako bakar batean ere ezin izan da aurkeztu Unibertsitateko hezkuntzaren esparruko beste proiektu hori.

Nafarroako Gobernuan erne jarraitzen dugu ea etorkizuneko deialdiren batean proiektu hori aurkeztu ahal den, finantzaketa lortzeko, hala badagokio.

Hori guztia jakinarazten dut, Nafarroako Parlamentuko Erregelamenduaren **194. artikuluan** xedatutakoa betez.

Iruñean, 2022ko abenduaren 15ean

Unibertsitateko, Berrikuntzako eta Eraldaketa Digitaleko kontseilaria: Juan Cruz Cigudosa García